|  |  |  |  |  |  |
| --- | --- | --- | --- | --- | --- |
| Fusha: Matematikë | **Lënda: Matematikë** | | **Shkalla IV** | **Klasa IX** | |
| ***Tema mësimore:***  14. 1. Thjeshtimi dhe krahasimi i raporteve. | | ***Situata e të nxënit:***  *situata reale të përdoimit të raportit.* | | | |
| ***Rezultatet e të nxënit sipas kompetencave të fushës:***  ***Nxënësi/ja në fund të orës së mësimit:***   * formon raporte të barabarta me një raport të dhënë duke thjeshtuar ose duke shumëzuar me të njëjtin numër; * krahason raportet e dhëna në situate problemore; * interpreton kuptimin e raportit në një gamë konteksesh nga jeta reale; * argumenton zgjidhjen e situatës problemore me përdorimin e kuptimit të raportit. | | | | | ***Fjalët kyçe:***  Raport, thyesë,  krahasim, përpjesëtim, thjeshtim, madhësi,  njësi. |
| **Burimet:** Teksti i nxënësit, fleta e punës së nxënësit, material plotësuese, | | **Lidhja me fushat e tjera ose me temat ndërkurrikulare:**  *Gjuha dhe komunikimi, shkencat e natyrës,* | | | |
| **Metodologjia dhe veprimtaritë e nxënësve** | | | | | |
| ***Organizimi i orës së mësimit.***  ***Lidhja e temës me njohuritë e mëparshme të nxënësve. Punë në grupe.***  Nxënësit njihen me temën e mësimit dhe rezultatet e të nxënit që priten të realizohen gjatë zhvillimit të kësaj teme. Të ndarë nxënësit në grupe ju jepet detyrë të zgjidhin situatën, e cila mund të përgatitet me fisha.  ***Grupi 1*.** Aleksit i duhet 1 orë që të shkojë në shkollë, në këmbë. Po të shkojë me biçikletë, i duhen 18 minuta.  Lolës i duhen 1 orë e 28 minuta për të shkuar në shkollë, në këmbë. Po të shkojë me biçikletë, i duhen 24 minuta. Cili e bën rrugën më shpejt në këmbë, krahasuar me vajtjen me biçikletë, Aleksi apo Lola?  ***Grupi 2*.** Gjatë stërvitjes së basketbollit, 2 lojtarë mundohen të shënojnë sa më shumë kosha. Arjani ka shënuar 78 kosha dhe 42 gjuajtje jashtë. Beni ka shënuar 80 kosha dhe 45 gjuajtje jashtë. Cili lojtar është më i suksesshëm?  ***Grupi 3*.** Boja e bardhë dhe boja e kuqe është përzier në raporte të ndryshme dhe kanë dhënë die nuance të bojës rozë: boja A e kuqe: e bardhë në raportin 7:16; boja B në raportin 2:5. Cila është rozë më e errët?  ***Grupi 4*.** Në testin e matematikës Ani mori 48 pikë nga 60 pikë të mundëshme, ndërsa në testin e gjuhës mori 40 pikë nga 50 pikë. Në cilën nga lëndët është më i mirë rezultati?  ***Grupi 5*.** Në një testim matematike Era mori 38 pikë nga 50. Në një tjetër testim mori 28 pikë nga 40. Në cilin nga testimet Era ka rezultatin më të lartë. Argumento përgjigjen.  Ju jepet kohë e mjaftueshme për të punuar ushtrimin dhe për të përgatitur prezantimin në tabelë.  ***Ndërtimi i njohurive të reja. Bashkëbisedim.***  Në secilën nga situatat e mësipërme, për zgjidhjen e tyre nxënësit duhet të shkruajnë dhe të krahasojnë raportet, të bëjnë thjeshtimin e tyre, ti kalojnë në njësi. Përmbledhin njohuritë:  C:\Users\Irena\Documents\5.JPG  ***Prezantimi dhe demonstrimi i rezultateve të arritura.* *Punë në dyshe***  Ftohen nxënësit të punojnë ushtrimet e tekstit në 13A faqen 195. Kontrollohet zgjidhja e ushtrimeve. Përfaqësues të klasës paraqesin zgjidhjen e tyre në tabelë. Kërkohet argumentimi i zgjidhjes. Diskutohet ushtrimi 12 që është i një niveli më të vështirë. Ushtrimi 13, diagram mirimangë plotësohet dhe krahasohet me të shokut/shoqes. | | | | | |
| ***Vlerësimi:*** Gjatë kësaj ore vlerësohen nxënësit duke patur parasysh aftësinë dhe saktësinë:  në shkrimin, thjeshtimin dhe krahasimin e raportit;  në demostrimin e kuptimit të raportit në situata nga jeta reale;  në argumentimin e zgjidhjes së situatës problemore. | | | | | |
| ***Detyrat dhe puna e pavarur:*** *ushtrime tek fletorja e punës në faqe 68.* | | | | | |

MODEL PLANIFIKIMI I ORËS MËSIMORE Dt. \_\_\_/\_\_\_/201\_

MODEL PLANIFIKIMI I ORËS MËSIMORE Dt. \_\_\_/\_\_\_/201\_

|  |  |  |  |  |  |
| --- | --- | --- | --- | --- | --- |
| Fusha: Matematikë | **Lënda: Matematikë** | | **Shkalla IV** | **Klasa IX** | |
| ***Tema mësimore:***  14. 2. Zgjidhja e problemave me raport. | | ***Situata e të nxënit:*** *ndarja e lekëve, orës dhe e madhësive të tjera nëpjesë sipas një raporti të dhënë.* | | | |
| ***Rezultatet e të nxënit sipas kompetencave të fushës:***  ***Nxënësi/ja në fund të orës së mësimit:***   * ndan një madhësi në një raport të dhënë, duke gjetur sa është secila pjesë; * gjen sasinë e përgjithshme duke gjetur vlerën e një pjese të saj; * interpreton kuptimin e raportit në një gamë konteksesh nga jeta reale; * argumenton zgjidhjen e situatës problemore me përdorimin e kuptimit të raportit. | | | | | ***Fjalët kyçe:***  Raport, thyesë,  Krahasim, përpjesëtim, thjeshtim, madhësi, ndarje, njësi. |
| **Burimet:** Teksti i nxënësit, fleta e punës së nxënësit, material plotësuese, | | **Lidhja me fushat e tjera ose me temat ndërkurrikulare:**  *Gjuha dhe komunikimi, shkencat e natyrës, shkencat shoqërore.* | | | |
| **Metodologjia dhe veprimtaritë e nxënësve** | | | | | |
| ***Organizimi i orës së mësimit.***  ***Lidhja e temës me njohuritë e mëparshme të nxënësve. Punë në grupe***  Nxënësit njihen me temën e mësimit dhe rezultatet e të nxënit që priten të realizohen gjatë zhvillimit të kësaj teme. Të ndarë nxënësit në grupe ju jepet detyrë të zgjidhin situatën, e cila mund të përgatitet me fisha nga mësuesi. Për secilin grup jepen dy situata problemore:  ***Grupi 1*.** a) 4500 lekë ndahen midis tre shokëve në raportin 3:2:2. Sa lekë do të mari secili prej tyre?  b) Nxënësit e një klase ndahen në grupe në raportin 2:5. Nëse njëri ka 12 nxënës më tepër, gjeni sa nxënës ka klasa?  ***Grupi 2*.** a) Ndani orën e mësimit në raportin 2:4:2. Sa minuta i takon secilës nga pjesët?  b) përmasat e një drejtkëndëshi janë në raport 3:5. Nëse gjerësia është 12cm, gjeni perimetrin e drejtkëndëshit.  ***Grupi 3*.** a) Një klasë me 30 nxënës do të ndahet në dy pjesë në raportin 3:2. Sa nxënës ka secili grup?  b) Një sasi lekësh u nda midis Erës dhe Erit në raportin 4:2. Nëse Eri mer 400 lekë më pak, gjeni sasinë e lekëve që u ndanë.  ***Grupi 4*.** a) Perimetri i një trekëndëshi është 140cm. Gjeni gjatësitë e brinjëve nëse janë në raportin 2:2:3.  b) Një sipërfaqe toke u mboll me perime dhe grurë në raportin 2:7. Nëse sipërfaqa e mbjell me perime është 2ha, gjeni sipërfaqen e gjithë parcelës.  ***Grupi 5*.** a) Këndet e një trekëndëshi janë në raport 1:2:3. Gjeni këndet e trekëndëshit.  b) Për të përgatitur një ëmbëlsirë Mira përdori miell dhe sheqer në raportin 2:3. Nëse u përdorën 250g miell sa gram sheqer duhet?  Ju jepet kohë e mjaftueshme për të punuar ushtrimet sipas grupeve dhe për të përgatitur prezantimin e zgjidhjes së tyre në tabelë.  ***Ndërtimi i njohurive të reja. Bashkëbisedim.***  Në secilën nga situatat e mësipërme, për zgjidhjen e tyre nxënësit do të ndajnë njësinë në pjesë të barabarta, duke pjestuar me shumën e dy kufizave të raportit. Në situatën e dytë do të gjejnë sasinë e përgjithshme duke gjetur vlerën e një pjese. Argumentohet zgjidhja e secilës situatë problemore. Grupet kontrollojnë saktësinë e zgjidhjes në secilin rast. Ju jepet përgjigje pyetjeve:  Si veprojmë për ndarjen e një madhësie në një raport të dhënë?  Si gjenden pjesët kur dimë sasinë e përgjithshme të një numri?  Si mund të veprojmë për gjetjen e sasisë së përgjithshme kur dimë raportet dhe të dhënat për njërën pjesë?  ***Prezantimi dhe demonstrimi i rezultateve të arritura.* *Punë në dyshe***  Ftohen nxënësit të punojnë ushtrimet e tekstit në 13B faqen 198. Kontrollohet zgjidhja e ushtrimeve. Përfaqësues të klasës paraqesin zgjidhjen e tyre në tabelë. Kërkohet argumentimi i zgjidhjes. | | | | | |
| ***Vlerësimi:*** Gjatë kësaj ore vlerësohen nxënësit duke patur parasysh aftësinë dhe saktësinë:  në gjetjen e madhësisë së secilës pjesë që ndahet sasia sipas një raporti;  në gjetjen e sasisë së përgjithshmë kur dimë një pjesë të saj duke përdorur kuptimin e raportit;  në argumentimin e zgjidhjes së situatës problemore. | | | | | |
| ***Detyrat dhe puna e pavarur:*** *ushtrime tek fletorja e punës në faqe 69.* | | | | | |

MODEL PLANIFIKIMI I ORËS MËSIMORE Dt. \_\_\_/\_\_\_/201\_

|  |  |  |  |  |  |
| --- | --- | --- | --- | --- | --- |
| Fusha: Matematikë | **Lënda: Matematikë** | | **Shkalla IV** | **Klasa IX** | |
| ***Tema mësimore:***  14. 3. Përpjestimi i drejtë | | ***Situata e të nxënit:*** *ndarja e lekëve, orës dhe e madhësive të tjera nëpjesë sipas një raporti të dhënë.* | | | |
| ***Rezultatet e të nxënit sipas kompetencave të fushës:***  ***Nxënësi/ja në fund të orës së mësimit:***   * dallon kur dy madhësi janë në përpjestim të drejtë; * tregon formulën me të cilën lidhen dy madhësi në përpjestim të drejtë; * ndërton grafikun e dy madhësive që janë në përpjesëtim të drejtë; * njehson koeficientin këndor të një drejtëze; * zgjidh situata problemore që përfshijnë përpjestimin; * argumenton zgjidhjen e situatës problemore. | | | | | ***Fjalët kyçe:***  Madhësi, përpjesëtim i drejtë, koeficient këndor, grafik,  drejtëz |
| **Burimet:** Teksti i nxënësit, fleta e punës së nxënësit, material plotësuese, | | **Lidhja me fushat e tjera ose me temat ndërkurrikulare:**  *Gjuha dhe komunikimi, shkencat e natyrës, shkencat shoqërore.* | | | |
| **Metodologjia dhe veprimtaritë e nxënësve** | | | | | |
| ***Organizimi i orës së mësimit.***  ***Lidhja e temës me njohuritë e mëparshme të nxënësve. Bashkëbisedim/organizues grafik.***  Nxënësit njihen me temën e mësimit dhe rezultatet e të nxënit që priten të realizohen gjatë zhvillimit të kësaj teme. Kërkohet nga nxënësit të zgjidhin situatën problemore, e cila mund të përgatitet dhe me fisha:  *Grupi 1.* Numri i fletoreve, sasia e lekëve që paguan. (1fletore = 30lekë)  *Grupi 2*. Sasia e lekëve në varësi të sasisë së euros (1€ = 120lekë)  *Grupi 3*. Sasia në kg e sheqerit, sasia e lekëve që paguan. (1kg = 50lekë)  *Grupi 4*. Numri i stilolapsave, sasia e lekëve që paguan. (1 stilolaps=20lekë)  *Grupi 5*. Sasia e bojës në litra, sasia e lekëve që paguan, (1litër bojë = 80lekë).  Në secilin rast ju kërkohet të gjejnë:   * madhësitë që bëjnë pjesë në problem. * cila nga madhësitë është e pavarur dhe cila është e varur. * Të ndërtojnë një tabelë ku ti japin vlera madhësisë së pavarur dhe të gjejnë vlerat e madhësisë së varur. * Të shkruajnë formulën e varësisë ndërmjet dy madhësive. * Të ndërtojnë një grafik për rastin e tyre. Si është ky grafik? Ku i prêt boshtet koordinativë? * Si është varësia varësia ndërmjet die madhësive?   Ju jepet kohë e mjaftueshme për të punuar ushtrimet sipas grupeve dhe për të përgatitur prezantimin e zgjidhjes së tyre në tabelë.  ***Ndërtimi i njohurive të reja. Bashkëbisedim/punë në grupe dyshe.***  Në secilën nga situatat e mësipërme, për zgjidhjen e tyre nxënësit do të dallojnë madhësitë në përpjestim të drejtë, formulën y = kx, grafikun. Nxënësit udhëzohen të shohin grafikun që paraqet lidhjen ndërmjet numrit të fletoreve dhe kostos së tyre. Nxënësit ftohen të marrin dy pika në këtë drejtëz, njërën pikë ta shënojnë A dhe tjetrën B. Më pas, të shohin sa njësi lartë-poshtë lëviz pika A për të vajtur te pika B, gjithashtu sa njësi majtas-djathtas lëviz pika A për të vajtur të pika B. Mësuesi/ja thekson që në këtë formë nxënësit gjejnë ndryshesën y dhe ndryshesën x. Më pas, secilës dyshe i kërkohet të gjejnë raportin . Aktivizohen disa dyshe për të paraqitur rezultatet e punës së tyre para klasës, rezultatet shënohen në tabelë. Shtrohet pyetja:  Çfarë mund të themi rreth përfundimeve të vëzhguara?  Në këtë formë jepet kuptimi i koeficientit këndor.  ***Prezantimi dhe demonstrimi i rezultateve të arritura.* *Punë në dyshe***  Ftohen nxënësit të punojnë ushtrimet e tekstit në 13C faqen 200 të ndarë në grupe të vogla. Kontrollohet zgjidhja e ushtrimeve. Përfaqësues të klasës paraqesin zgjidhjen e tyre në tabelë. Kërkohet argumentimi i zgjidhjes së situatës. | | | | | |
| ***Vlerësimi:*** Gjatë kësaj ore vlerësohen nxënësit duke patur parasysh aftësinë dhe saktësinë:  në përcaktimin se kur dy madhësi janë në përpjesëtim të drejtë;  në gjetjen e koeficientit këndor të një drejtëze;  në argumentimin e zgjidhjes së situatës problemore me madhësitë në përpjestim të drejtë. | | | | | |
| ***Detyrat dhe puna e pavarur:*** *ushtrime tek fletorja e punës në faqe 70.* | | | | | |

MODEL PLANIFIKIMI I ORËS MËSIMORE Dt. \_\_\_/\_\_\_/201\_

|  |  |  |  |  |  |
| --- | --- | --- | --- | --- | --- |
| Fusha: Matematikë | **Lënda: Matematikë** | | **Shkalla IV** | | **Klasa IX** |
| ***Tema mësimore:***  14. 4. Përforcojmë kapitullin 13. | | ***Situata e të nxënit:*** | | | |
| ***Rezultatet e të nxënit sipas kompetencave të fushës:***  ***Nxënësi/ja në fund të orës së mësimit:***   * krahason raportet e dhëna në situate problemore; * interpreton kuptimin e raportit në një gamë konteksesh nga jeta reale; * dallon kur dy madhësi janë në përpjestim të drejtë; * zgjidh situata problemore që përfshijnë përpjestimin; * argumenton zgjidhjen e situatës problemore. | | | | ***Fjalët kyçe:***  Madhësi, raport, thyesë,  krahasim, përpjesëtim, thjeshtim, njësi, përpjesëtim i drejtë, koeficient këndor, grafik, drejtëz | |
| **Burimet:** Teksti i nxënësit, fleta e punës së nxënësit, material plotësuese, | | **Lidhja me fushat e tjera ose me temat ndërkurrikulare:**  *Gjuha dhe komunikimi, shkencat e natyrës, art pamor.* | | | |
| **Metodologjia dhe veprimtaritë e nxënësve** | | | | | |
| ***Organizimi i orës së mësimit.***  ***Lidhja e temës me njohuritë e mëparshme të nxënësve. Bashkëbisedim/punë në grupe.***  Nxënësit njihen me temën e mësimit dhe rezultatet e të nxënit që priten të realizohen gjatë zhvillimit të kësaj teme. Kërkohet nga nxënësit të kujtojnë njohuritë që kanë mësuar në këtë kapitull për raportin dhe përpjestimin:  C:\Users\Irena\Documents\6.JPG  .  Vrojtohen shembujt e zgjidhur në tekstin e nxënësit për të konkretizuar njohuritë.  Nxiten nxënësit të punojnë me tabelën ku të provojnë veten duke u mbështetur në modelin e përmbledhjes në faqen 203. Në kolonën “Provoni veten” të vendosin ushtrime të faqes 202 si dhe ushtrimet që janë në përmbledhje.   |  |  |  | | --- | --- | --- | | Tashmë ju dini: | Provoni veten | Vlersimi | | Të thjeshtoni raportet. | Ushtrimi 1: thjeshtoni 120:210….. |  | | Të krahasoni raportet. | Ushtrimi 4, 7… |  | | Të ndani një madhësi sipas një raporti të dhënë. | Ndani 240 lekë në raportin 3:5.  3 orë në reaportin 4:3:8. |  | | Të zgjidhni problema që përmbajnë raporte, duke gjetur vlerën e një pjese. | Në qoftëse tri kuti me çokollata kanë gjithsej 78 çokollata, sa çokollata kanë 8 kutia  Armiri dhe Rita ndajnë karamele në raportin 3:7. Rita merr 52 më shumë karamele sesa Armira. Sa karamele merr secila? |  | | Të zgjidhni problema që përmbajnë përpjestimin duke përfshirë edhe këmbimin valuator. | Unë këmbeva 650 euro me 86450lekë. Sa lekë bëjnë 220 euro? |  |   ***Prezantimi dhe demonstrimi i rezultateve të arritura.* *Punë në dyshe***  Pasi punohen ushtrimet nxitet korrigjimi dhe vlersimi i nxënësit nga nxënësi. Njëkohësisht përfaqësues të klasës numd të paraqesin zgjidhjen e disa ushtrimeve në tabelë. | | | | | |
| ***Vlerësimi:*** Gjatë kësaj ore vlerësohen nxënësit duke patur parasysh aftësinë dhe saktësinë:  në shkrimin, thjeshtimin dhe krahasimin e raportit;  në demostrimin e kuptimit të raportit në situata nga jeta reale  në përcaktimin se kur dy madhësi janë në përpjesëtim të drejtë;  në gjetjen e koeficientit këndor të një drejtëze;  në argumentimin e zgjidhjes së situatës problemore me madhësitë në përpjestim të drejtë. | | | | | |
| ***Detyrat dhe puna e pavarur:*** *ushtrime të përmbledhjes tek teksti i nxënësit.* | | | | | |